b'\n_START_ARTICLE_\nSigtunan raatihuone\n_START_PARAGRAPH_\nSigtunan raatihuone (ruots. Sigtuna r\xc3\xa5dhus) on historiallinen rakennus Sigtunan taajamassa samannimisess\xc3\xa4 Sigtunan kunnassa Ruotsissa. Raatihuone sijaitsee Stora torget -nimisell\xc3\xa4 torilla. Sen rakennutti pormestari Eric Kijhlman, ja se vihittiin k\xc3\xa4ytt\xc3\xb6\xc3\xb6n vuonna 1744. Vuoden 1948 joulukuun ensimm\xc3\xa4isen\xc3\xa4 p\xc3\xa4iv\xc3\xa4n\xc3\xa4 raatihuoneella pidettiin sen viimeinen raastuvanoikeuden istunto. Nykyisin raatihuone toimii museona ja vihki\xc3\xa4ispaikkana.'